**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 216 /2017**

**ΑΔΑ:** 67ΠΒΩΨΑ-ΤΨΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 18ο/2017 Της 6Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πρακτικών συνοπτικού διαγωνισμού για την προμήθεια: προμήθεια καυσίμων έτους 2017 ’’**

Στην Άρτα, σήμερα, ημέρα ΠΕΜΠΤΗ 06-04-2017 και ώρα 14:30 μ.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **13052/06-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (9) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Κοσμάς Ηλίας**  **9. Παπαϊωάννου Κων/νος** | **ΑΠΟΝΤΕΣ** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Ο κ. Πρόεδρος εισηγούμενος το 1ο τακτικό θέμα: **Έγκριση πρακτικών συνοπτικού διαγωνισμού για την προμήθεια: προμήθεια καυσίμων έτους 2017** έθεσε υπόψη της επιτροπής το από 5-4-2017 πρακτικό της επιτροπής διαγωνισμού για την προμήθεια καυσίμων το οποίο έχει ως εξής: Στην Άρτα και στην αίθουσα συνεδριάσεων του Δημοτικού Συμβουλίου σήμερα, την **5η Απριλίου 2017**, ημέρα **Τετάρτη** και ώρα **10:00**, συνήλθε σε συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Παλιούρα Ζωή (μέλος)

3) Μάκη Βέρα (μέλος)

για να προβεί στην αποσφράγιση και των έλεγχο των προσφορών βάσει της 11118/24.03.2017 Διακήρυξης του Δημάρχου Αρταίων για τη διενέργεια συνοπτικού μειοδοτικού διαγωνισμού για την **προμήθεια καυσίμων** (πετρέλαιο κίνησης, βενζίνη αμόλυβδη) για το Δήμο Αρταίων με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (μεγαλύτερο ποσοστό έκπτωσης σε ακέραιες μονάδες, στη μέση τιμή λιανικής πώλησης, όπως αυτές προσδιορίζονται από το παρατηρητήριο τιμών υγρών καυσίμων) για τον πίνακα του παραρτήματος Α΄ της Διακήρυξης, ήτοι πετρέλαιο κίνησης ποσότητας είκοσι τεσσάρων χιλιάδων λίτρων (24.000 lt) και βενζίνη αμόλυβδη ποσότητας δύο χιλιάδων πεντακοσίων λίτρων (2.500 lt).

Μετά τη λήξη της προθεσμίας κατάθεσης των προσφορών (ώρα 10:30 π.μ.), ο Πρόεδρος δήλωσε ότι δεν μπορεί να γίνει άλλη προσφορά και κήρυξε την έναρξη της δημόσιας αποσφράγισης των προσφορών παρουσία των διαγωνιζομένων.

Η επιτροπή εξέτασε τα εξωτερικά στοιχεία των φακέλων (σφράγιση, πληρότητα αναγραφόμενων στοιχείων επί του φακέλου ως αυτά περιγράφονται στο άρθρο 6 της 11118/24.03.2017 Διακήρυξης του Δημάρχου Αρταίων), ανέγραψε επί των φακέλων προσφορών τον αύξοντα αριθμό τους και τους μονόγραψε, αποσφράγισε τους φακέλους και έλεγξε, μονόγραψε και αποσφράγισε τους υποφακέλους ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ και ΤΕΧΝΝΙΚΗ ΠΡΟΣΦΟΡΑ, κατέγραψε τα δικαιολογητικά συμμετοχής και έλεγξε ότι περιέχουν τα οριζόμενα στο άρθρο 4 της ως άνω Διακήρυξης και τα δικαιολογητικά της τεχνικής προσφοράς ότι περιείχαν τα οριζόμενα στο άρθρο 94 παρ. 4 του ν. 4412/2016, τα οποία επίσης μονογράφησαν από όλα τα μέλη ανά φύλλο και η επιτροπή ανακοίνωσε τα επιμέρους στοιχεία τους όπως φαίνεται στον παρακάτω πίνακα:

|  |  |  |  |  |  |  |  |
| --- | --- | --- | --- | --- | --- | --- | --- |
| **ΠΙΝΑΚΑΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ ΓΙΑ ΤΗΝ ΠΡΟΜΗΘΕΙΑ ΚΑΥΣΙΜΩΝ ΔΗΜΟΥ ΑΡΤΑΙΩΝ ΕΤΟΥΣ 2017** | | | | | | | |
| **Α/Α** | **ΠΡΟΜΗΘΕΥΤΗΣ** | **ΤΕΥΔ** | **ΤΕΧΝΙΚΕΣ ΠΡΟΣΦΟΡΕΣ** | **ΝΟΜΙΚΑ ΠΡΟΣΩΠΑ** | | | **ΠΑΡΑΤΗΡΗΣΕΙΣ** |
| **ΦΕΚ ΣΥΣΤΑΣΗΣ** | **ΚΑΤΑΣΤΑΤΙΚΟ ΠΡΩΤΟΔΙΚΕΙΟΥ** | **ΣΥΜΒ/ΚΟ ΠΛΗΡΕΞΟΥΣΙΟ ΓΙΑ ΑΝΤΙΠΡΟΣΩΠΟ** |
| **1** | **ΣΚΟΥΡΤΗΣ ΧΡ. ΚΩΝ/ΝΟΣ** | **ΝΑΙ** | **ΝΑΙ** | **-** | **-** | **-** | **ΚΑΤΑΘΕΣΗ ΠΡΟΣΦΟΡΑΣ ΑΥΤΟΠΡΟΣΩΠΩΣ** |

Η επιτροπή έκρινε ως αποδεκτή την παραπάνω κατάθεση προσφοράς και ότι υπάρχει η δυνατότητα να αποσφραγιστεί την ίδια ημέρα και στην ίδια συνεδρίαση και ο φάκελος «Οικονομικής Προσφοράς» του διαγωνιζόμενου προμηθευτή κ. Σκούρτη Κων/νου, βάσει του άρθρου 117, παρ. 4 του ν. 4412/2016 και βάσει του άρθρου 7 της 11118/24.03.2017 Διακήρυξης.

Αφού αποσφραγίστηκε ο φάκελος ΟΙΚΟΝΟΜΙΚΗ ΠΡΟΣΦΟΡΑ, ελέγχθηκαν και μονογράφησαν από την επιτροπή τα δικαιολογητικά και διαπιστώθηκε ότι αυτή περιλαμβάνει ποσοστό έκπτωσης σε ακέραιες μονάδες, στη μέση τιμή λιανικής πώλησης, όπως αυτές προσδιορίζονται από το παρατηρητήριο τιμών υγρών καυσίμων, ως εξής:

|  |  |  |  |
| --- | --- | --- | --- |
| **ΟΙΚΟΝΟΜΙΚΗ ΠΡΟΣΦΟΡΑ ΓΙΑ ΤΗΝ ΠΡΟΜΗΘΕΙΑ ΚΑΥΣΙΜΩΝ ΔΗΜΟΥ ΑΡΤΑΙΩΝ ΕΤΟΥΣ 2017** | | | |
| **Α/Α** | **ΕΙΔΟΣ** | **ΠΟΣΟΤΗΤΑ**  **(LT)** | **ΠΟΣΟΣΤΟ ΕΚΠΤΩΣΗΣ ΣΕ ΑΚΕΡΑΙΕΣ ΜΟΝΑΔΕΣ** |
| **1** | **Πετρέλαιο Κίνησης** | **24.000** | **0%** |
| **2** | **Βενζίνη Αμόλυβδη** | **2.500** | **0%** |

Η Επιτροπή διενέργειας διαγωνισμού και αξιολόγησης αποτελεσμάτων

προμηθειών του Δήμου (πλην Τεχνικής Υπηρεσίας) έτους 2017

λαμβάνοντας υπ’ όψη,

- την κατάθεση μόνο μιας (1) προσφοράς για την προμήθεια καυσίμων (πετρέλαιο κίνησης, βενζίνη αμόλυβδη) για το Δήμο Αρταίων.

- το απόσπασμα από το πρακτικό 15ο /2017 της 23ης Μαρτίου 2017 της Οικονομικής Επιτροπής του Δήμου Αρταίων (Αρ. Απόφασης 171/2017 με ΑΔΑ: ΩΣΚ2ΩΨΑ-ΒΜΡ) από το οποίο προκύπτει η εισήγηση της αρμόδιας υπηρεσίας για πραγματοποίηση δαπάνης για προμήθεια καυσίμων μέσω πρόχειρου δημόσιου διαγωνισμού για το 2017 εξαιτίας επιτακτικής ανάγκης λόγω εξαντλήσεως των πιστώσεων καυσίμων της τρέχουσας σύμβασης και μέχρι την ανάδειξη μειοδότη προμηθευτή από τον Ηλεκτρονικό Διεθνή Διαγωνισμό, που βρίσκεται σε εξέλιξη αλλά δεν έχει προκύψει ακόμα ανάδοχος λόγω υποβολής ένστασης στις 17-2-2017 στην ηλεκτρονική πλατφόρμα του ΕΣΗΔΗΣ.

- την ανάγκη της απρόσκοπτης λειτουργίας των υπηρεσιών του Δήμου Αρταίων

**ΓΝΩΜΟΔΟΤΕΙ ΟΜΟΦΩΝΑ**

1. **Υπέρ της ανάδειξης του κ. Σκούρτη Χρ. Κωνσταντίνου ως προσωρινού μειοδότη.**
2. **Την αποστολή εγγράφου στον προσωρινό μειοδότη για την κατάθεση των δικαιολογητικών που αποδεικνύουν όσα έχουν ζητηθεί να ισχύουν με την υπεύθυνη δήλωση του άρθρου 6 της 11118/24.03.2017 Διακήρυξης.**

Στη συνέχεια έθεσε υπόψη της επιτροπής το από 6-4-2017 πρακτικό της επιτροπής διαγωνισμού το οποίο έχει ως εξής:

Στην Άρτα και στην αίθουσα συνεδριάσεων του Δημοτικού Συμβουλίου σήμερα, την **6η Απριλίου 2017**, ημέρα **Πέμπτη** και ώρα **13:00**, συνήλθε σε συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Παλιούρα Ζωή (μέλος)

3) Μάκη Βέρα (μέλος)

προκειμένου να εξετάσει κατά τη 2η συνεδρίασή της επί της διενέργειας για το διαγωνισμό προμήθειας καυσίμων τα δικαιολογητικά που ζήτησε με το 12787/05.04.2017 έγγραφό της από τον προσωρινό μειοδότη κ. Σκούρτη Χρ. Κων/νου, που προέκυψε από το πρακτικό της ίδιας επιτροπής που συντάχθηκε στις 5 Απριλίου 2017 για το συνοπτικό μειοδοτικό διαγωνισμό, βάσει της 11118/24.03.2017 Διακήρυξης του Δημάρχου Αρταίων, για την **προμήθεια καυσίμων** (πετρέλαιο κίνησης, βενζίνη αμόλυβδη) για το Δήμο Αρταίων με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (μεγαλύτερο ποσοστό έκπτωσης σε ακέραιες μονάδες, στη μέση τιμή λιανικής πώλησης, όπως αυτές προσδιορίζονται από το παρατηρητήριο τιμών υγρών καυσίμων) για τον πίνακα του παραρτήματος Α΄ της Διακήρυξης, ήτοι πετρέλαιο κίνησης ποσότητας είκοσι τεσσάρων χιλιάδων λίτρων (24.000 lt) και βενζίνη αμόλυβδη ποσότητας δύο χιλιάδων πεντακοσίων λίτρων (2.500 lt).

Τα δικαιολογητικά κατατέθηκαν με το αρ. πρωτ. 13035/06.04.2017 σφραγισμένο φάκελο, ο οποίος παρελήφθη από την επιτροπή, αριθμήθηκε και μονογράφηκε, και περιελάμβανε σε αντίγραφα – πρωτότυπα τα κάτωθι δικαιολογητικά:

1. Το 117/25.01.2017 Πιστοποιητικό του Επιμελητηρίου Άρτας, στο οποίο να πιστοποιείται η εγγραφή του κ. Σκούρτη Κωνσταντίνου του Χριστοδούλου στο εμπορικό μητρώο και βεβαιώνεται ότι εξασκείται το επάγγελμα, μεταξύ άλλων, του λιανικού εμπορίου καυσίμων για οχήματα.

2. Α) Το αρ. πρωτ. 63007734/01.03.2017 αποδεικτικό ενημερότητας για χρέη προς το δημόσιο της Ανεξάρτητης Αρχής Δημοσίων Εσόδων, με ισχύ ως την 1η Μαΐου 2017 από το οποίο προκύπτει ότι ο κ. κ. Σκούρτης Κωνσταντίνος του Χριστοδούλου είναι φορολογικά ενήμερος για τα χρέη του στη φορολογική διοίκηση.

Β) Το αρ. πρωτ. 29644/25.01.2017 με ισχύ για έξι (6) μήνες (ως 24.07.2017) Πιστοποιητικό του ΙΚΑ ότι ο κ. Σκούρτης Κωνσταντίνος του Χριστοδούλου δεν οφείλει ληξιπρόθεσμες ασφαλιστικές εισφορές για το προσωπικό του και το αρ. πρωτ. 489540/29.03.2017 πιστοποιητικό ΕΦΚΑ ότι ο κ. Σκούρτης Κωνσταντίνος του Χριστοδούλου έχει καταβάλλει όλες τις απαιτητές προς τον ΕΦΚΑ εισφορές ως τις 28 – 02 – 2017.

3. Το 4371/31.03.2017 Αντίγραφο Ποινικού Μητρώου (εντός τελευταίου τριμήνου) από την εισαγγελία πρωτοδικών Άρτας από το οποίο προκύπτει ότι ο κ. Σκούρτης Κωνσταντίνος του Χριστοδούλου δεν έχει καταδικαστεί τελεσίδικα για συμμετοχή σε εγκληματική οργάνωση, δωροδοκία, απάτη, τρομοκρατικά εγκλήματα, νομιμοποίηση εσόδων από παράνομες δραστηριότητες, παιδική εργασία.

4. Τα αρ. πρωτ. 863/2017, 864/2017 και 865/2017 πιστοποιητική του Πρωτοδικείου Άρτας, που εκδόθηκαν στις 31 Μαρτίου 2017, από τα οποία προκύπτει ότι ο κ. Σκούρτης Κωνσταντίνος του Χριστοδούλου δεν έχει κηρυχθεί, ούτε έχει κατατεθεί αίτηση για να κηρυχθεί, ούτε έχει εκδοθεί απόφαση για πτώχευση, συνδιαλλαγή, εξυγίανση, ειδική εκκαθάριση, κοινή εκκαθάριση, αναγκαστική διαχείριση πιστωτών, παύση εργασιών της πτώχευσης, πτωχευτικό συμβιβασμό ή άλλη ανάλογη κατάσταση, υπό διαδικασία κήρυξης σε πτώχευση, έκδοσης αναγκαστικής εκκαθάρισης, αναγκαστικής διαχείρισης, πτωχευτικού συμβιβασμού ή υπό άλλη ανάλογη περίπτωση.

5. Υπεύθυνη Δήλωση του ν.1599/86 με την οποία ο κ. Σκούρτης Κωνσταντίνος του Χριστοδούλου δηλώνει ότι :

- τα προσφερόμενα είδη είναι σύμφωνα με τις τεχνικές προδιαγραφές της μελέτης.

- ότι το υλικά που θα παραδώσετε θα είναι άριστης ποιότητας και ότι, σε περίπτωση που υπάρξει οποιοδήποτε πρόβλημα στη χρησιμοποίησή τους από το Δήμο Αρταίων, υποχρεούσθε στην αντικατάστασή τους με άλλο καλύτερης ποιότητας.

Η επιτροπή έλεγξε και μονόγραψε όλα τα ως άνω δικαιολογητικά ανά φύλλο.

Κατόπιν των ανωτέρω,

Η Επιτροπή διενέργειας διαγωνισμού και αξιολόγησης αποτελεσμάτων

προμηθειών του Δήμου (πλην Τεχνικής Υπηρεσίας) έτους 2017

λαμβάνοντας υπ’ όψη,

- την κατάθεση μόνο μιας (1) προσφοράς για την προμήθεια καυσίμων (πετρέλαιο κίνησης, βενζίνη αμόλυβδη) για το Δήμο Αρταίων.

- το απόσπασμα από το πρακτικό 15ο /2017 της 23ης Μαρτίου 2017 της Οικονομικής Επιτροπής του Δήμου Αρταίων (Αρ. Απόφασης 171/2017 με ΑΔΑ: ΩΣΚ2ΩΨΑ-ΒΜΡ) από το οποίο προκύπτει η εισήγηση της αρμόδιας υπηρεσίας για πραγματοποίηση δαπάνης για προμήθεια καυσίμων μέσω πρόχειρου δημόσιου διαγωνισμού για το 2017 εξαιτίας επιτακτικής ανάγκης λόγω εξαντλήσεως των πιστώσεων καυσίμων της τρέχουσας σύμβασης και μέχρι την ανάδειξη μειοδότη προμηθευτή από τον Ηλεκτρονικό Διεθνή Διαγωνισμό, που βρίσκεται σε εξέλιξη αλλά δεν έχει προκύψει ακόμα ανάδοχος λόγω υποβολής ένστασης στις 17-2-2017 στην ηλεκτρονική πλατφόρμα του ΕΣΗΔΗΣ.

- την ανάγκη της απρόσκοπτης λειτουργίας των υπηρεσιών του Δήμου Αρταίων

- το από 5 Απριλίου 2017 πρακτικό της

- τα υποβληθέντα δικαιολογητικά με τον αρ. πρωτοκόλλου φακέλου: 13034/06.04.2017 που αποδεικνύουν όσα έχουν ζητηθεί με το αρ. πρωτ. 12787/05.04.2017 έγγραφο της επιτροπής να ισχύουν με την υπεύθυνη δήλωση του άρθρου 6 της 11118/24.03.2017 Διακήρυξης του Δημάρχου Αρταίων

**ΓΝΩΜΟΔΟΤΕΙ ΟΜΟΦΩΝΑ**

**Υπέρ της κατακύρωσης της προμήθειας καυσίμων (πετρέλαιο κίνησης, βενζίνη αμόλυβδη) για το Δήμο Αρταίων με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (μεγαλύτερο ποσοστό έκπτωσης σε ακέραιες μονάδες, στη μέση τιμή λιανικής πώλησης, όπως αυτές προσδιορίζονται από το παρατηρητήριο τιμών υγρών καυσίμων) στον κ. Σκούρτη Χρ. Κωνσταντίνο, ο οποίος προσέφερε ποσοστό έκπτωσης μηδέν τοις εκατό (0%) και μέχρι του συνολικού ποσού των τριάντα επτά χιλιάδων τρακοσίων εξήντα ενός ευρώ και είκοσι λεπτών (37.361,20 €) συμπεριλαμβανομένου του ΦΠΑ για το λόγο ότι δεν υπήρξε άλλη προσφορά και επειδή για τη εύρυθμη λειτουργία των υπηρεσιών κρίνεται απαραίτητη και άμεσης ανάγκης η εν λόγω προμήθεια λόγω εξαντλήσεως των πιστώσεων καυσίμων της τρέχουσας σύμβασης.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, τα από 5-4-2017 και 6-4-2017 πρακτικά της επιτροπής διαγωνισμού και γενομένης ψηφοφορίας κατά την οποία οι κ.κ. Κοσμάς, και Παπαϊωάννου ψήφισαν όχι και η κ. Βασιλάκη-Μητρογιώργου Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α. Εγκρίνει σύμφωνα με το ιστορικό της παρούσης το από 5-4-2017 πρακτικό της επιτροπής διαγωνισμού για την προμήθεια: Προμήθεια καυσίμων έτους 2017 και ανακηρύσσει προσωρινό μειοδότη τον κ. Σκούρτη Κων/νο.

Β. Εγκρίνει σύμφωνα με το ιστορικό της παρούσης το από 6-4-2017 πρακτικό της επιτροπής διαγωνισμού που αφορά την προμήθεια καυσίμων (πετρέλαιο κίνησης, βενζίνη αμόλυβδη) για το Δήμο Αρταίων με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (μεγαλύτερο ποσοστό έκπτωσης σε ακέραιες μονάδες, στη μέση τιμή λιανικής πώλησης, όπως αυτές προσδιορίζονται από το παρατηρητήριο τιμών υγρών καυσίμων) και ανακηρύσσει τον κ. Σκούρτη Χρ. Κωνσταντίνο, οριστικό μειοδότη, ο οποίος προσέφερε ποσοστό έκπτωσης μηδέν τοις εκατό (0%) και μέχρι του συνολικού ποσού των τριάντα επτά χιλιάδων τρακοσίων εξήντα ενός ευρώ και είκοσι λεπτών (37.361,20 €) συμπεριλαμβανομένου του ΦΠΑ για το λόγο ότι δεν υπήρξε άλλη προσφορά και επειδή για τη εύρυθμη λειτουργία των υπηρεσιών κρίνεται απαραίτητη και άμεσης ανάγκης η εν λόγω προμήθεια λόγω εξαντλήσεως των πιστώσεων καυσίμων της τρέχουσας σύμβασης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 216 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*